Lustrafjorden

Lustrafjorden (eller Lusterfjorden) er en ca. 40 kilometer lang arm av Sognefjorden  i Luster kommune i Sogn og Fjordane. Fjorden begynner ved Ombandsnes, hvor Sognefjorden deler seg i Lustrafjorden, som går mot nord, og Årdalsfjorden mot øst. Ved Ornes, hvor Urnes stavkirke ligger, snur fjorden mot nordøst, og fortsetter til Skjolden i fjordbotnen. Rundt 10 kilometer nord for Ornes går sidefjorden Gaupnefjorden inn mot nordvest.

Fjorden er omringet av høye og bratte fjellsider. Fra fjellene munner flere høye fossefall ut i fjorden, hvorav det største og mest kjente er Feigefossen. I fjorden munner også flere store og kraftrike elver ut, med noen av landets største kraftverk, som Skagen kraftverk i Fortun og Jostedal kraftverk ved Gaupne.

En lokal stamme av østatlantisk sild lever i Lustrafjorden; den er omtalt som lusterfjordsild. 

Kulturhistorisk landskap av nasjonal interesse
En del av Lustrafjorden er definert som et kulturhistorisk landskap av nasjonal interesse. Dette omfatter begge sider av fjorden og stedene Ornes, Solvorn og Nes.RA permanent lenke  


 Referanser 
Lustrafjorden på Norgeskart.no fra Statens kartverk

 Eksterne lenker 


Kategori:Fjorder i Vestland
Kategori:Lusters geografi